|  |  |  |  |  |
| --- | --- | --- | --- | --- |
| Številka: | 43001-28/2020-22 |  | oznaka naročila: | A-38/20 G |
| Datum: | 22.06.2020 |  | MFERAC: | 2431-20-000216/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Sanacija mostu čez kanal SD1 v Zlatoličju (MB0025) na R2-454/1400 v km 12,255** |

**JN003266/2020-B01 - A-38/20; datum objave: 26.05.2020**

**Datum prejema: 22.06.2020   10:13**

**Vprašanje:**

Ad. datum objave: 19.06.2020 14:36  
Naročnika prosimo, da dostavi dokaze, ki potrjujejo njegove izkušnje, da ''oprijem sanacijskih malt na pravilno pripravljeno in očiščeno površino tudi pri sanacijah s polovično zaporo ni problematičen.'', saj z njimi nismo seznanjeni, niti jih nismo zasledili na strokovnih simpozijih v svetu na katerih so ugotovitve ravno nasprotne!? Zadevne dokaze morajo potrditi tudi proizvajalci cementnih malt, ki so predvidene v razpisu, saj oni nudijo oz. ne nudijo garancije izvajalcu del.

**Odgovor:**

Ne bi se spuščali v polemiko glede ustreznosti izvedbe pod polovično zaporo. Prosimo preberite tudi odgovor na vprašanje št. 20.

Vseeno pa navajamo tri mostove, sanirane po enaki tehnologiji in pod polovičnim prometom, ki kljub 20-30 letni uporabi po sanaciji ne kažejo nikakršni poškodb zaradi slabega oprijema sanacijskih malt in dobetoniranja krova:

- most čez Dravo v Ormožu na R1-230, odsek 0251, km 0,657 saniran po poškodbah v vojni leta 1991,

- most čez Muro pri Veržeju na R2-429, odsek 1302, km 5,170 saniran 1996,

- most čez Dravo v Dravogradu na G1-4, odsek 1257, km 0,010 saniran 1997.